11.2.2022
EL
Επίσημη Εφημερίδα της Ευρωπαϊκής Ένωσης
C 70/21
3.6.
Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία Η συσκευασία φέρει υποχρεωτικά την ένδειξη «Arroz del Delta del Ebro»/«Arròs del Delta de l’Ebre» καθώς και τον λογότυπο ΠΟΠ, τον λογότυπο της ΕΕ και όλες τις πληροφορίες γενικής φύσεως που απαιτούνται από την ισχύουσα νομοθεσία.
Έγχρωμη αναπαραγωγή του λογότυπου της ΠΟΠ:
4.
Συνοπτική οριοθέτηση της γεωγραφικής περιοχής Η περιοχή καλλιέργειας και μεταποίησης της ΠΟΠ «Arroz del Delta del Ebro» αντιστοιχεί στην περιοχή του Δέλτα του Έβρου (Delta del Ebre) το οποίο αποτελεί τμήμα των κοινοτήτων Baix Ebre και El Montsià, στην επαρχία Tarragona.
Η περιοχή παραγωγής αποτελείται από ολόκληρη την επικράτεια της επαρχίας των δήμων Deltebre και Sant Jaume d’Enveja καθώς και από τα εδάφη του Δέλτα του Έβρου που ανήκουν στις κοινότητες L’Aldea, Amposta, L’Ampolla, Camarles και Sant Carles de la Ràpita.
Η περιοχή επεξεργασίας και στίλβωσης του ρυζιού οριοθετείται από τους ίδιους δήμους που αποτελούν την περιοχή παραγωγής.
5.
Δεσμός με τη γεωγραφική περιοχή
5.1.
Ιδιαιτερότητα της γεωγραφικής περιοχής Ιστορικοί παράγοντες Η καλλιέργεια του ρυζιού στην περιοχή του Δέλτα του Έβρου (Delta del Ebre) είναι μια παραδοσιακή καλλιέργεια, στενά συνδεδεμένη με τον γεωλογικό και φυσικό σχηματισμό του Δέλτα του Έβρου και την εξέλιξή του.
Υπάρχουν πολλές γραπτές μαρτυρίες για τον δεσμό μεταξύ της παραδοσιακής καλλιέργειας του ρυζιού και της περιοχής του Δέλτα του Έβρου.
Ως χαρακτηριστικό παράδειγμα αναφέρεται το έργο Geografía de Catalunya [Γεωγραφία της Καταλονίας] του Lluís Solé i Sabaris (1958), όπου μπορεί κανείς να διαβάσει τα εξής: «εντοπίζονται στοιχεία που αποδεικνύουν ότι κατά τον δέκατο πέμπτο αιώνα σημειώθηκαν προσπάθειες καλλιέργειας του ρυζιού στο Δέλτα του Έβρου.
Ωστόσο, η μέγιστη ανάπτυξη αυτής της δραστηριότητας καλλιέργειας ρυζιού εμφανίζεται τον 19ο αιώνα».
Σε άλλο σημείο του ίδιου έργου, ο συγγραφέας παρατηρεί ότι: «στο Δέλτα, το οποίο χρησιμοποιούνταν ως βοσκότοπος για κοπάδια που μεταφέρονταν εκεί το καλοκαίρι, το Canal de la Derecha [δεξιό κανάλι], το οποίο κατασκευάστηκε στη Xerta, κατά το δεύτερο ήμισυ του 19ου αιώνα, συνέβαλε στο να κατακλυσθεί η περιοχή με γλυκό νερό και να εισαχθεί η ορυζοκαλλιέργεια, η οποία έκτοτε συνέχισε να ανθεί, με αποτέλεσμα την αφαλάτωση των υφάλμυρων εδαφών και, παράλληλα, την αποδοτική καλλιέργεια».
Η ορυζοκαλλιέργεια συνεχίζεται χωρίς διακοπή έως σήμερα και παραμένει η επικρατούσα καλλιέργεια στην περιοχή.
Φυσικοί παράγοντες Η καλλιέργεια του ρυζιού στο Δέλτα του Έβρου αναπτύχθηκε χάρη στα τοπικά κλιματικά και εδαφολογικά χαρακτηριστικά καθώς και στην αλατότητα και στην υψηλή στάθμη του υδροφόρου ορίζοντα.
Τα εδάφη του Δέλτα του Έβρου, τα οποία παρουσιάζουν ιλυώδη υφή, είναι πολύ εύφορα και ιδανικά για την ορυζοκαλλιέργεια.
Ο σχηματισμός των εδαφών επηρεάζεται σε μεγάλο βαθμό από τα αρδευτικά έργα και από την πρακτική δημιουργίας προσχώσεων γνωστή ως colmateo (συνδυασμένες μετακινήσεις νερού και χώματος για την καλή προετοιμασία του εδάφους της καλλιέργειας πριν από τη σπορά).
Οι αποδόσεις τους είναι από τις υψηλότερες παγκοσμίως, λόγω της θέσης τους στον 40ό παράλληλο Β και στην ισόθερμη καμπύλη των 19 °C.